पीएम नरेंद्र मोदी के गढ़  में राहुल गांधी लगा रहे हैं सेंध, पूछा- चौकीदार कहां है?  
अमेठी में बीजेपी झोंक रही है ताकत
बीजेपी के गढ़ गुजरात में राहुल गांधी लगातार कर रहे हैं दौरा
राहुल गांधी लगातार साध रहे हैं पीएम मोदी पर निशाना
राहुल गांधी ने पूछा, ‘‘चौकीदार कहां हैं.’’ राहुल का प्रत्यक्ष संदर्भ पीएम मोदी का पूर्व में दिया गया एक बयान था जिसमें उन्होंने कथित तौर पर कहा था कि वह एक प्रधानमंत्री की तरह व्यवहार करना नहीं चाहते बल्कि देश की संपदा के ‘चौकीदार’ की तरह काम करना चाहते हैं. गौरतलब है कि प्रधानमंत्री मोदी के गृह राज्य गुजरात में विधानसभा चुनाव होने हैं. राज्य के अपने दौरे के दूसरे चरण की शुरूआत करते हुये कांग्रेस उपाध्यक्ष ने यह मुद्दा उठाया और अपनी दिनभर की छोटी-बड़ी करीब 10 जनसभाओं में प्रधानमंत्री के साथ-साथ भाजपा अध्यक्ष अमित शाह पर निशाना साधा. उन्होंने मीडिया से भी बिना डरे मोदी और शाह से सवाल पूछने के लिए कहा. एक समाचार वेबसाइट ‘द वायर’ ने दावा किया है कि अमित शाह के बेटे जय अमित शाह के स्वामित्व वाली कंपनी ‘टेम्पल एंटरप्राइज’ का टर्नओवर 2015-16 में 50,000 रुपये से बढ़कर 80 करोड़ रुपये हो गया. (इनपुट्स भाषा से भी)